ZAKLJUČNO POROČILO O DELU PARTNERSTVA LAS ZASAVJE ZA LETO 2016

Marec 2017

1. UVOD

1.1 Uvodne ugotovitve

Partnerstvo LAS Zasavje je bilo ustanovljeno dne 15.10.2015  na podlagi podpisa 41. ustanovnih članov pogodbe o ustanovitvi in delovanju novega pogodbenega partnerstva. Na skupščini partnerstva, dne 13.11.2015, pa so bili izvoljeni posamezni organi partnerstva LAS, izbran je bil vodilni partner ter izdelovalec strategije. Članstvo v Partnerstvu LAS Zasavje je odprto in vključuje tako javni, civilni in ekonomski sektor. Namen LAS je spodbujati trajnostni in uravnotežen razvoj podeželja in urbanih območij na območju občin Hrastnik, Trbovlje in Zagorje ob Savi ob združevanju človeških, prostorskih in finančnih virov po pristopu »od spodaj navzgor«, kar se bo zagotavljalo z aktivnim vključevanjem prebivalstva območja LAS Zasavje v skupno načrtovanje in odločanje o lastnem lokalnem razvoju po načelu subsidiarnosti in participativne demokracije. Skupni namen naj bi se uresničeval skozi izvajanje operacij oz. projektov, ki bodo imeli učinek na čim več ciljnih skupin in celotno območje delovanja LAS Zasavje, pri čemer se bo zasledovalo naslednje cilje:
 – spodbujanje socialnega vključevanja ter boj proti revščini in kakršnikoli diskriminaciji, 
 – zmanjševanje regionalnih razvojnih razlik in gospodarski razvoj območja, 
 – ohranjanje narave, varstvo okolja, kulturne dediščine, kulturne krajine in njenih elementov. 
Območje lokalne akcijske skupine Zasavje zajema celotno območje Zasavja ki jo sestavljajo tri občine Hrastnik, Trbovlje in Zagorje ob Savi.

Organi Partnerstva LAS Zasavje

a)	Predsednica: Slavi Gala
b)	Namestnik predsednice: Mitja Adamlje
c)	Skupščina: Skupščina Partnerstva LAS Zasavje je najvišji organ in jo sestavljajo vsi člani partnerstva, ki na dan 31.12.2016 šteje 61. pogodbenih partnerjev, tako iz ekonomskega, javnega, kakor tudi civilnega sektorja.
d)	Nadzorni odbor:  PETER JAMNIK – Turistično društvo Trbovlje, ZVEZDANA LAMOVŠEK – Gimnazija in ekonomska šola Trbovlje (predsednica),  PRIMOŽ ZELENŠEK – Chipolo
e)	Upravni odbor: 
MITJA ADAMLJE (MCT), ANDREJA BIENELLI KALPIČ (Občina Trbovlje), DAMIR KOZOLIČ (Občina Zagorje ob Savi), RADOJKA ODŽIĆ (Občina Hrastnik), MATIJA BRODAR (OOZ Trbovlje), LOJZE ČOP (Lojze Čop s.p.), NUŠA GREGORČIČ (Alfa Mikra d.o.o.), PETER KUŠAR (Peter Kušar s.p.), NATAŠA JERMAN RAJH (Zato d.o.o.), SLAVI GALA  (Sklad dela Zasavje – MREST), FRIDA FELICIJAN, JERNEJ PANGERŠIČ, POLONA TREBUŠAK.
f)	Odbor za ocenjevanje operacij: Odbor za ocenjevanje operacij pregleduje ustreznost prijav na javne pozive LAS, jih ocenjuje in preverja zmogljivost predlagateljev operacij za njihovo izvedbo. V letu 2016 se odbor še ni sestal, saj še ni bilo prijavljenih operacij, niti ni bil zaprt javni poziv

1.2 Osnovne informacije o Partnerstvu LAS Zasavje

Naziv LAS	Partnerstvo lokalne akcijske skupine Zasavje 
	
Naslov LAS	Cesta 1. maja 83, 1430 Hrastnik	
Naslov varnega elektronskega predala	partnerstvo-las-zasavje@vep.si	
Spletna stran LAS	www.las-zasavje.eu	
Predsednik LAS	Slavi Gala	
		
Vodilni partner LAS	Območna obrtno – podjetniška zbornica Hrastnik	
Naslov vodilnega partnerja LAS	Cesta 1. maja 83, 1430 Hrastnik	
Številka transakcijskega računa LAS	SI56 6100 0001 2305 767, odprt pri Delavski hranilnici d.d.	
Velikost območja LAS	263,7 km2	
Število prebivalcev LAS	42.824	
Število občin	3	
Vključene občine (naštejte)	HRASTNIK, TRBOVLJE, ZAGORJE OB SAVI	
Problemsko območje ali območje ZTNP-1 (označi)	DA                           NE	
Kohezijska regija	VZHODNA KOHEZIJSKA REGIJA	
SLR bo financirana (označi)	EKSRP	ESRR	ESPR	
Glavni sklad (označi)	EKSRP	ESRR	ESPR	
Datum ustanovitve lokalnega partnerstva	15.10.2015	
Število članov LAS	63 (na dan 31.3.2017)	

2. IZVEDENE AKTIVNOSTI 

V letu 2016 so bile s strani Partnerstva LAS Zasavje izvedene sledeče aktivnosti, ki so predstavljene po posameznih vsebinskih sklopih: 

a) Aktivnosti za izvajanje in uresničevanje ciljev Strategije lokalnega razvoja 
•	priprava in sprejem Strategije lokalnega razvoja za obdobje 2014-2020 (potrjena SLR Partnerstva LAS Zasavje, z dne 21.9.2016, Verzija 3),
•	priprava vseh potrebnih dokumentov (pogodbe) za nemoteno delovanje Partnerstva LAS Zasavje,
•	predstavitev končne variante SLR vsem pogodbenim partnerjem kot tudi širši lokalni skupnosti (preko različnih lokalnih medijev – spletna stran Partnerstva LAS Zasavje, lokalni spletni portali, intervjuji na lokalnem radiu kot tudi slovenskem radiu ...), 
•	priprava in izvedba delavnic in posvetov za predstavitev posameznih tematskih področij in ciljev znotraj le-teh (izvedene so bile 3 delavnice: 18.10.2016 – Hrastnik, 19.10.2016 – Zagorje ob Savi i 24.10.2016 Trbovlje), 
•	objava Javnega poziva za leto 2016 za izbor operacij (poziv iz EKSRP sklada v višini 419.000 € je bil objavljen 1.12.2016), 
•	pomoč in sodelovanje s potencialnimi prijavitelji operacij pri vsebinski in tehnični zasnovi operacij kot tudi pri pripravi dokumentacije (izvedba delavnic v vsaki zasavski občini kot tudi individualne animacije za potencialne prijavitelje),
•	informiranje pogodbenih partnerjev kot tudi ostale lokalne javnosti o aktivnostih v zvezi s Strategijo lokalnega razvoja. 

b) Sodelovanje z drugimi LAS, DRSP in drugimi institucijami
•	udeležba na delavnici »Pripombe in dopolnitve SLR«, dne 14.1.2016, v Novem mestu (udeležba: Maša Kovač),
•	udeležba na predstavitvi projekta LIFE TO GRASSLANDS/Življenje traviščem na Kumu, dne 26.2.2016 (udeležba: Maša Kovač), 
•	udeležba na Mednarodnem strokovnem posvetu: Črpanje sredstev EU za razvoj slovenskega podeželja, dne 16.5.2016 (udeležba: Slavi Gala),
•	udeležba na regijskem posvetu: Spodbijanje razvoja socialnega podjetništva, dne 25.5.2016 (udeležba: Branka Dolinšek), 
•	udeležba na družabno-kulturnem srečanju na ekološki kmetiji Ergeli Planido, dne 25.5.2016 (udeležba: Slavi Gala),
•	udeležba na odprtje razstave Matevža Lenarčiča: »Alpe, kot jih vidijo ptice« pri planinskem domu Kum, dne 20.5.2016 (udeležba. Slavi Gala),
•	udeležba na prireditvi »Drugačna pomlad v Podkumu«, dne 14.5.2016 (udeležba: Slavi Gala),
•	udeležba na Posvetu slovenskih lokalnih akcijskih skupin v Lenartu, z dne 27.5.2016 (udeležba: Slavi Gala),
•	udeležba na delavnici glede predstavitve upravičenih stroškov za izvajanje ukrepa o izvajanju lokalnega razvoja, ki ga vodi skupnost, v programskem obdobju 2014-2020, dne 22.6.2016 (udeležba: Slavi Gala, Maša Kovač),
•	udeležba na strokovnem posvetu LAS v Kopru, 9.9.2016 (udeležba: Maša Kovač, Branka Dolinšek),
•	udeležba na posvetu na temo: Pridobivanje, predelava in raba lesnih goriv v Ljubljani v Ljubljani v juniju 2016 (udeležba: Maša Kovač), 
•	udeležba na strokovni delavnici na terenu- ekskurzija s primeri dobre prakse (Vulkanland), dne 16.9.2016, v organizaciji RRA Zasavje (udeležba: Slavi Gala),
•	udeležba na Proaktivni kavarni na temo: »Ideje za Zasavje«, dne 20.10.2016 (udeležba: Maša Kovač),
•	udeležba na strokovnem sestanku na sedežu LAS Srce v Litiji glede projekta sodelovanja »Zgodbe rok in krajev«, 14.11.2016 (udeležba: Maša Kovač, Jože Ocepek), 
•	udeležba na delavnici glede predstavitve elektronskega sistema ARSKTRP in elektronskega sistema ISARR ter predstavitev upravičenih stroškov v okviru pristopa LEADER/CLLD, dne 13.12.2016 (udeležba: Branka Dolinšek, Maša Kovač),
•	dogovori glede možnega povezovanja z drugimi LAS pri projektih sodelovanja (poudarek na snovanju operacij z vidika ohranjanja kulturne dediščine – rudarstvo, steklarstvo),
•	sodelovanje pri pripravi Celostne prometne strategije Občine Hrastnik – udeležba na posameznih posvetih v okviru delovnih skupin (23.6., 7.9., 6.12.2016),
•	sodelovanje na osrednji prireditvi v okviru evropskega tedna mobilnosti, od 16.-22.9.2016.

c) Koordinacija, pomoč in usklajevanje dela organov Partnerstva LAS Zasavje pri izvajanju Strategije lokalnega razvoja (SLR):
•	organizacija in izvedba rednih in korespondenčnih sej upravnega odbora: 

V letu 2016 je bilo izvedenih 8 rednih sej UO Partnerstva LAS Zasavje. 

3.Seja: 13.1.2016:  člani so obravnavali 1. osnutek SLR, pripravljali pogodbo z vodilnim partnerjem, odločali o ocenjevalni komisiji in obravnavali pristopne izjave za partnerstvo;
Izredna seja: 18.1.2016: obravnavali so vključene pripombe na 1. osnutek SLR, skupščino, ter razpravljali o nadomestnemu članu UO Partnerstva;
4. seja: 22.1.2016: pregled 2. osnutka SLR, pregled in potrditev pogodbe z vodilnim partnerjem        Partnerstva LAS Zasavje;  
5. seja: 18.3.2016: obravnava poročila o delu za obdobje nov-dec 2015, ter obravnavali osnutek plana dela in finančnega plana partnerstva za leto 2016, obravnavali pristopne izjave; 
6. seja: 15.4.2016: potrditev poročila o delu za obdobje nov-dec 2015, ter osnutka plana dela in finančnega plana partnerstva za leto 2016, sklic skupščine 
7. seja: 7.7.2016: člani so se seznanili z aktivnostmi partnerstva, odločali o pristopu v članstvo DRSP, obravnavali predloge za člana/ico komisije za CLLD Društva za razvoj podeželja 
8. seja: 17.8.2016: člani so prejeli poročilo o izplačilih iz naslova občinskih sredstev za delovanje Partnerstva LAS Zasavje, obravnavali obračun kilometrin za udeležbe na sejah UO in NO Partnerstva LAS Zasavje in obravnavali zahtevek št. 2/2016 o izvedbi nalog OOZ Hrastnik pri Partnerstvu LAS Zasavje, razpravljali o udeležbi predstavnikov partnerstva na strokovnem posvetu Festivala slovenskih LAS v Kopru, govorili o planu aktivnosti delovanja do konca leta 2016 in obravnavali pristopne izjave.
9. seja: 21.9.2016: obravnavali so dopolnitve in popravke na SLR, obravnavali poročilo o izplačilih občin za delovanje partnerstva, potrjevali obračun kilometrin za udeležbo na sejah UO in NO, potrjevali zahtevek OOZ Hrastnik za izvedbo nalog, obravnavali plan aktivnosti do konca leta 2016 in obravnavali pristopne izjave.  
10. seja: 15.11.2016: člani so potrdili SLR, 1. javni poziv za izbor operacij za uresničevanje ciljev SLR v obdobju 2014-2020, obravnavali plan dela in finančni plan partnerstva za 2016 in za leto 2017, potrjevali Aneks št. 2 k pogodbi o nalogah vodilnega partnerja pri Partnerstvu LAS Zasavje, potrjevali zahtevek št. 3/2016 o izvedbi nalog OOZ Hrastnik, prejeli poročilo o delavnicah
            
Prav tako so bile v letu 2016 izvedene tudi 3 korespondenčne seje. 

3. korespondenčna seja: 8.7.2016: člani so odločali o včlanitvi Partnerstva LAS Zasavje za včlanitev v Društvo za razvoj podeželja v letu 2016 in obravnavali pristopno izjavo.  
4. korespondenčna seja: 5.8.2016: člani so odločali o udeležbi dveh predstavnikov partnerstva na strokovnem posvetu Festivala slovenskih LAS v Kopru – 
5. korespondenčna seja: člani so odločili o nabavi računalniške opreme za Partnerstvo LAS Zasavje 

V letu 2016 so bile izvedene tudi 3 seje Skupščine Partnerstva LAS Zasavje.

1.seja Skupščine, 26.1.2016: predstavitev in potrditev SLR Partnerstva LAS Zasavje za obdobje 2014-2020, obravnava in sprejem Aneksa št. 1 k Partnerski pogodbi, izpeljava volitev nadomestnega člana UO (iz ekonomskega sektorja),
2. seja Skupščine, 4.5.2016: pregled in potrditev zaključnega poročila o delu in finančnega poročila za obdobje november – december 2015, poročilo Nadzornega odbora, pregled in potrditev Osnutka letnega plana dela za leto 2016, članarina v Partnerstvo LAS Zasavje za leto 2016.  
3. seja Skupščine, 29.11.2016: potrditev SLR Partnerstva LAS Zasavje, z dne 21.9.2016 (Verzija 3), pregled in potrditev končnega plana dela in finančnega plana za leto 2016, pregled in potrditev predloga plana dela in finančnega plana za leto 2017, pregled in potrditev Aneksa št. 2 k Pogodbi o nalogah vodilnega partnerja, pregled in potrditev 1. Javnega poziva Partnerstva LAS Zasavje. 
          
•	stalna komunikacija s predsednico Partnerstva LAS Zasavje ter člani UO in NO (telefonsko, preko elektronske pošte, osebno na sestankih in posvetih ...),
•	priprava potrebnih dokumentov za pridobivanje sredstev za nemoteno delovanje Partnerstva LAS Zasavje (pogodbe, aneksi, zahtevki) in priprava morebitnih dopolnitev novih aktov ali dopolnitev že obstoječih,
•	priprava zahtevkov za sofinanciranje delovanja in vodenja Partnerstva LAS Zasavje za vse tri zasavske občine (Hrastnik, Trbovlje in Zagorje ob Savi): v letu 2016 so bili na vse tri občine posredovani po 4 zahtevki. 
•	priprava zahtevkov za uveljavljanje sredstev iz naslova Uredbe CLLD (na pristojna Ministrstva): s strani Partnerstva LAS Zasavje je bilo za potrebe vodenja in upravljanja izdan zahtevek št. 1, z dne 28.12.2016. 

d) Urejanje spletne strani Partnerstva LAS Zasavje: 
•	priprava in ažurna (sprotna) objava aktualnih novic in prispevkov o aktivnostih Partnerstva LAS Zasavje na spletni strani Partnerstva LAS Zasavje,
•	priprava in objava vseh ostalih dopolnitev in pomembnih informacij glede Partnerstva LAS Zasavje na spletni strani (informacije glede pregleda SLR in njenega sprejetja, objava javnih pozivov, dopolnjevanje podatkov glede članstva, dopolnjevanje vseh naknadno sprejetih dokumentov ...),
•	nadgradnja obstoječe spletne strani (dodajanje zavihkov), 
•	objava novic na različnih drugih spletnih straneh (npr. na občinskih straneh vseh treh občin, na raznih lokalnih spletnih portalih – npr. Zasavc.net ...).

e) Promocija Partnerstva LAS Zasavje

•	predstavitev delovanja Partnerstva LAS Zasavje v programskem obdobju 2014-2020 na Svetu zasavske regije, dne 11.4.2016,
•	predstavitev Partnerstva LAS Zasavje in Strategije lokalnega razvoja na občinski seji občine Zagorje ob Savi, dne 11.4.2016,
•	predstavitev Partnerstva LAS Zasavje s stojnico na rudarskem maratonu, dne 29.5.2016,
•	predstavitev v Cvetličnem vrtu Cvetka predstavnikom iz Raške iz Srbije, dne 25.5.2016,
•	promocija delovanja Partnerstva LAS Zasavje z udeležbo na 4. Zasavskem humanitarnem teku, dne 13.5.2016,
•	izvedba delavnice na srečanju partnerjev Svetovalnega središča Zasavje: predstavitev možnosti črpanja sredstev v novem programskem obdobju 2014-2020, dne 30.5.2016,
•	predstavitev osnutka 1. Javnega poziva Partnerstva LAS Zasavje na občinski seji občine Zagorje ob Savi, dne 17.11.2016,
•	predstavitev sprejete Strategije lokalnega razvoja Partnerstva LAS Zasavje na občinski seji občine Trbovlje, dne 19.12.2016,
•	sodelovanje na Kramarskem sejmu (predstavitev nekaterih pogodbenih partnerjev Partnerstva LAS Zasavje), dne 10.3.2016,
•	predstavitve Partnerstva LAS morebitnim zainteresiranim posameznikom in skupinam (priprava in izvedba).

f) Animacija prebivalcev lokalne skupnosti na območju občin Hrastnik, Trbovlje in Zagorje ob Savi, pridobivanje novih pogodbenih partnerjev ter informiranje o aktualnih novostih v zvezi s pripravo SLR za obdobje 2014-2020: 
•	redno obveščanje in informiranje pogodbenih partnerjev Partnerstva LAS Zasavje o postopku sprejema Strategije lokalnega razvoja,
•	obveščanje pogodbenih partnerjev o pomembnih dogodkih, objavljenih tudi na spletni strani Partnerstva LAS Zasavje ter raznih informacijah, pridobljenih na delavnicah in posvetih, ki so se jih udeležili predstavniki vodilnega partnerja kot tudi predsednica Partnerstva LAS Zasavje, 
•	individualno informiranje lokalne skupnosti na sedežu vodilnega parterja kot tudi na terenu, preko udeležbe na posameznih dogodkih,
•	izvedba individualnih animacij za potencialne prijavitelje na 1. Javni poziv Partnerstva LAS Zasavje kot tudi na lokalno skupnost, ki ima šele ideje.

3. FINANČNO POROČILO PARTNERSTVA LAS ZASAVJE ZA LETO 2016 

Finančno poročilo Partnerstva LAS Zasavje za leto 2016 je del finančnega poročila vodilnega partnerja Partnerstva LAS Zasavje, vendar se vodi ločeno po stroškovnih postavkah. V letu 2016 so bili na odhodkovni strani beleženi sledeči stroški (prikazani po kontnih postavkah, vrsti stroška, vrednosti stroška in z dodatno obrazložitvijo, kaj posamezni stroški konkretno vključujejo):

Tabela 1: Stroški Partnerstva LAS Zasavje v letu 2016

KONTO 	VRSTA 	VREDNOST	OBRAZLOŽITEV 	
4604	Drobni material 	185,00 €	označevalna tabla, žigi, diktafon, uničevalec papirja 	
4606	Pisarniški material	184,00 €	 	
4612	Plačilni promet	50,00 €	 	
4615	Kilometrina 	638,00 €	Kilometrina članom UO, NO, predsednice Partnerstva LAS Zasavje 	
46154	Članarina DRSP 	560,00 €	500,00 € za DRSP in 60 € za ELARD	
4616	Računovodske, odvetniške, notarske storitve 	168,00 €	računovodske storitve izvajalca za obdobje november, december 2016	
4619	priprava 	34.587 €	2. obrok SLR - 6.600 €, 3. obrok SLR -9.900 €, priprava in tehnična podpora spletne strani, CGP, udeležba na srečanju LAS, stroški dela po Pogodbi o poslovnem sodelovanju 	
4619	telefon, telekomunikacijske storitve 	300 €	 	
464	stroški dela 	6.476 €	stroški opravljenega dela sekretarke pri vodilnem partnerju za obdobje od 17.10.2016 do 30.11.2016 (vsebuje sorazmerni del bruto plače, prevoza na delo in malice) 	
4611	najemnina	24,00 €	sorazmerni del najemnine za pisarno vodilnega partnerja 	
4618	reklama 	384,00 €	poslovne vizitke (predsednica in Partnerstvo LAS Zasavje)	
	SKUPAJ: 	43.556,00 €		

Prav tako so na strani prihodkov, le-ti tudi prikazani po kontu, na katerem se beležijo, po vrsti prihodka ter njegovi vrednosti, pod posamezne postavke prihodkov pa so tudi podane obrazložitve. 

Tabela 2: Prihodki Partnerstva LAS Zasavje v letu 2016

KONTO 	VRSTA 	VREDNOST	OBRAZLOŽITEV 	
7604	Prihodki iz naslova pogodb z občinami 	19.338,00 €	Sofinanciranje neupravičenih stroškov in pa stroškov, ki nastanejo do povrnitve s strani MGRT 	
76051	Prihodki - EKSRP 	9.929,00 €	pripravljalna podpora 	
7604/5	Prihodki - ESRR	20.011,87 €	vključuje prihodke za pripravljalno podporo - 10.071,44 € in pa zahtevek za upravljanje in vodenje za obdobje od 17.10.2016 do 30.11.2016 - 9.940,43 €	
 	Članarina 	715,00 €	 	
 	Obresti 	0,00 €	 	
	SKUPAJ: 	49.993,87 €		

Opomba: Zahtevek do MGRT v višini 9.940,43 € je bil poslan na pristojno Ministrstvo v roku, torej 28.12.2016, vendar žal še ni bil izplačan. Skladno z navodili MGRT je potrebno vnesti identičen zahtevek pod novo opravilno številko. V bilanci pa so ti prihodki že evidentirani in upoštevani. 

Glede na zgornje podatke evidentiranih stroškov in prihodkov v letu 2016, Partnerstvo LAS Zasavje v letu 2016 beleži:

Presežek prihodkov nad odhodki: 6.437,87 €

Partnerstvo LAS Zasavje ima evidentirana tudi naslednja osnovna sredstva v višini 3.547,60 €:

-	Multifunkcijska naprava Kyocera TASKalfa 3051ci – nabavna vrednost:2.366,64 €
-	Projektor INFOCUS SP 1080 – nabavna vrednost: 607,56 €
-	Prenosni računalnik Asus F555LJ-XX819T – nabavna vrednost: 573,40 €